section_heading: Njemačka intervencija
paragraph_text: U međuvremenu, grčka vojska u Epiru je odsječena 18. travnja, nakon što su elementi motorizirane brigade Leibstandarte SS Adolf Hitler zauzeli Metsovo, sutradan je i Janjina pala u njemačke ruke. Upoznat s bezizlaznošću svoje situacije general Tsolakoglu, u dogovoru s ostalim generalima ali bez odobrenja od Papagosa, nudi predaju vojske Epira Seppu Dietrichu 20. travnja prije svega da izbjegne ponižavajuću predaju Talijanima. Uvjeti predaje su bili časni jer grčki vojnici neće biti zarobljeni a časnici će moći zadržati osobno naoružanje. Mussolini je bio bijesan ovakvom unilateralnom predajom i nakon mnogih protesta Hitleru uspio da se proces predaje ponovi 23. travnja ovaj put i s predstavnicima Italije.